Урыстәыла аладатәи аҳаирбаӷәазақәа рахь аԥырракәа рзы аԥкра аҿҳәара иацырҵеит
© Sputnik / Илья НаймушинСпоттинг в международном аэропорту Красноярска
© Sputnik / Илья Наймушин/
Урыстәылатәи ақалақьқәа 11 рахь аԥыррақәа ԥкуп. Егьырҭ аҳаирбаӷәазақәа уаанӡа аус шыруаз еиԥш ируеит.
АҞӘА, хәажәкыра 30 - Sputnik. Урыстәыла аладатәи ахәҭа аҳаирбаӷәазақәа рҿы жәабран 24 рзы иалагалаз аԥкрақәа ирыцҵоуп мшаԥы 7 рҟынӡа ҳәа аанацҳауеит Росавиациа.
"2022 шықәса мшаԥы 7 асааҭ 03:45 аҟынӡа иацҵоуп Ростов-на-Дону, Краснодар, Анапа, Геленџьик, Елиста, Ставрополь, Симферополь, Белгород, Брианск, Курск, Воронеж рҿтәи аҳаирбаӷәазақәа русура аԥкра", - аҳәоит адырраҭараҿы.
Апассаџьырцәа рымҩангаразы урыстәылатәи аҳаиртә еилахәырақәа ирабжьгоуп ишәарҭамкәа ишьоу амаршрутқәа рыла иԥырларц: Шәача, Волгоград, Аминералтә Ӡқәа, Ставрополь, Москва. Егьырҭ аҳаирбаӷәазақәа уаанӡа аус шыруаз еиԥш ируеит.
Росавиациа жәабран 24 рзы Урыстәыла аладатәи ахәҭа аҳаирбаӷәазақәа рҿы аԥкрақәа аланагалеит арҭ аҵакырақәа Украина имҩаԥысуа ахҭысқәа ирыхҟьаны ишәарҭоуп ҳәа ишьаны.